"Der er ingen regler i dansk", altså øhhhh rundstyk'... HVAD?! :D  >[...] visse udtryk lyder dumme og at folk ikke burde bruge dem siger jo sådan set bare at lige præcist dem selv har ret, og alle før [...]  Jeg tror *nogenlunde* jeg forstår udsagnet. Med lidt god vilje (læs; samarbejdsprincippet) kan jeg godt supplere de manglende substantiver, kommaer & verber og få en hel, sammenhængende sætning ud af det. Problemet opstår nok først for alvor, når du skal kommunikere med nogen, der har sprogvanskeligheder. Eller hvis det er en af de dage, hvor jeg bare ikke gider bruge kapacitet på at afkode andre menneskers sætninger...  Vi kan sagtens "snobbe helt ned" og erklære, at det er dét, det i virkeligheden handler om; evnen til at kommunikere mennesker iblandt. Så glemmer vi for en stund det med kolorit og hvordan man fx gør en tale eller en roman fængslende for tilhørerne og læserne eller hvordan det er vigtigt for formidleren at kunne formidle.  Sproget ændrer sig, det er ganske vist. I bedste fald udvikler det sig fremfor at afvikle sig. At udskifte udtryk som "at kigge nærmere på" med "at kigge ind i" eller at indføje ting såsom "touching base" (der jo allerede er et rimeligt smadret udtryk i engelsk regi...) er ikke nogen forbedring og det får ikke sproget til at blomstre.